Tarybos reglamentas (EB) Nr. 492/2004
2004 m. kovo 8 d.
iš dalies pakeičiantis Reglamentą (EB) Nr. 1338/2002, įvedantį galutinį kompensacinį muitą importuojamai Indijos kilmės sulfanilo rūgščiai, ir Reglamentą (EB) Nr. 1339/2002, įvedantį galutinį antidempingo muitą importuojamai sulfanilo rūgščiai, kurios kilmės šalis, inter alia, yra Indija
Europos SĄJUNGOS TARYBA,
atsižvelgdama į Europos bendrijos steigimo sutartį,
atsižvelgdama į 1995 m. gruodžio 22 d. Tarybos reglamentą (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių [1], ypač į jo 8 ir 9 straipsnius,
atsižvelgdama į 1997 m. spalio 6 d. Tarybos reglamentą (EB) Nr. 2026/97 dėl apsaugos nuo subsidijuoto importo iš Europos bendrijos narėmis nesančių valstybių [2], ypač į jo 13 ir 15 straipsnius,
atsižvelgdama į Komisijos pasiūlymą, pateiktą pasikonsultavus su Patariamuoju komitetu,
kadangi:
A. ANKSTESNĖ TVARKA
(1) 2002 m. liepą Taryba Reglamentu (EB) Nr. 1338/2002 [3] įvedė galutinį kompensacinį muitą Indijos kilmės sulfanilo rūgšties importui. Tą pačią dieną Taryba Reglamentu (EB) Nr. 1339/2002 [4] įvedė galutinį antidempingo muitą importuojamai sulfanilo rūgščiai, kurios kilmės šalys yra Kinijos Liaudies Respublika ir Indija.
(2) Vykdydama šį tyrimą Komisija Spendimu 2002/611/EB [5] priėmė Indijos įmonės Kokan Synthetics & Chemicals Pvt. Ltd (Įmonė) įsipareigojimus dėl kainos.
(3) Įmonės importuojamai Indijos kilmės sulfanilo rūgščiai (papildomasis TARIC kodas A 398) netaikomi kompensaciniai ir antidempingo mokesčiai, įvesti Reglamentų (EB) Nr. 1338/2002 ir (EB) Nr. 1339/2002 2 straipsniais.
B. SAVANORIŠKAS ĮSIPAREIGOJIMO ATSIĖMIMAS
(4) Kokan Synthetics & Chemicals Pvt. Ltd 2003 m. gruodį informavo Komisiją, kad savanoriškai pageidauja atsiimti savo įsipareigojimą.
(5) Todėl Sprendimas 2002/611/EB buvo panaikintas.
C. GALUTINIAI KOMPENSACINIAI IR ANTIDEMPINGO MUITO MOKESČIAI
(6) Tyrimas, po kurio Įmonė pasiūlė įsipareigojimą, buvo baigtas padarius tokias galutines išvadas: i) Reglamentu (EB) Nr. 1338/2002 - dėl subsidijavimo bei žalos ir ii) Reglamentu (EB) Nr. 1339/2002 - dėl dempingo bei žalos.
(7) Pagal Reglamento (EB) Nr. 2026/97 13 straipsnio 9 dalį ir Reglamento (EB) Nr. 384/96 8 straipsnio 9 dalį, Įmonės gaminamai ir eksportuojamai produkcijai taikomo kompensacinio ir antidempingo muito mokesčio tarifas turi būti pagrįstas duomenimis, gautais atliekant tyrimus, po kurių buvo prisiimtas įsipareigojimas. Šiuo aspektu, atsižvelgiant į Reglamento (EB) Nr. 1338/2002 67 konstatuojamosios dalies punktą ir Reglamento (EB) Nr. 1339/2002 46 konstatuojamosios dalies punktą, manoma, kad tiktų nustatyti 7,1 % ad valorem dydžio galutinį kompensacinį muito mokestį ir 18,3 % ad valorem dydžio galutinį antidempingo muito mokestį.
D. ReglamentŲ (EB) Nr. 1338/2002 IR (EB) Nr. 1339/2002 PAKEITIMAS
(8) Atsižvelgiant į pirmiau nurodytus dalykus, Reglamento (EB) Nr. 1338/2002 1 straipsnio 3 dalis bei 2 straipsnis ir Reglamento (EB) Nr. 1339/2002 1 straipsnio 3 dalis bei 2 straipsnis ir atitinkami jų priedai turėtų būti panaikinti,
priėmė šĮ REGLAMENTĄ:
1 straipsnis
Reglamento (EB) Nr. 1338/2002 1 straipsnio 3 dalis ir 2 straipsnis ir jo priedas panaikinami.
2 straipsnis
Reglamento (EB) Nr. 1339/2002 1 straipsnio 3 dalis ir 2 straipsnis ir jo priedas panaikinami.
3 straipsnis
Šis reglamentas įsigalioja kitą dieną nuo jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. kovo 8 d.